Diari Oficial de la Generalitat Valenciana


Sumari del DOGV 8394, del 01-10-2018 (2018/8819)

Aprovació d'informe ambiental i territorial estratègic: estudi de detalle relatiu a disminució de reculades a límits en parcel·la afectada per la servitud de costes, partida el Tossal, número 6-G de Calp.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8394

Data del DOGV
:   01-10-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8819


Data del document
:   10-08-2018

Organisme emissor
:   Ajuntament de Calp

Tipus de document
:   Anunci

Descriptors 

:   * Calp
    * pla d'urbanisme
    * administració local

Aprovació d'informe ambiental i territorial estratègic: estudi de detalle relatiu a disminució de reculades a límits en parcel·la afectada per la servitud de costes, partida el Tossal, número 6-G de Calp. [2018/8819]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, es publica la resolució dictada per la Junta de Govern Local, en qualitat d'òrgan ambiental de l'Ajuntament de Calp, en sessió celebrada el dia 13 d- abril de 2018, relativa a l'informe ambiental i territorial estratègic favorable de l'estudi de detall i d'integració paisatgística per a la parcel·la individual situada a la partida el Tossal, número 6-G de Calp.  
  
  
«Resolució d'informe ambiental i territorial estratègic  
Expedient: 2016/EXPGEN/02258.  
Títol: estudi de detall relatiu a la disminució de reculades a límits en parcel·la afectada per la servitud de costes. Partida el Tossal, núm. 6-G de Calp.  
Interessat: Joaquín Morató Sacramento.   
Òrgan promotor: Ajuntament de Calp.  
Òrgan substantiu: Ajuntament de Calp.  
Localització: Calp (Alacant).  
  
A) Documentació aportada  
En data 22 desembre de 2016, Joaquín Morató Sacramento presenta en aquest ajuntament Document inicial estratègic per a estudi de detall relatiu a la disminució de reculades a límits en parcel·la afectada per la servitud de costes. Partida el Tossal, núm. 6-G, de Calp, juntament amb l'estudi de detall i amb l'estudi d'integració paisatgística per a donar inici a l'avaluació ambiental i territorial estratègica pel procediment simplificat.  
La documentació aportada, en format paper i digital, s'ajusta a allò que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
  
B) Planejament vigent  
El planejament municipal vigent és el Pla general de Calp (homologació global del PG 1998), aprovat definitivament el 28 de juliol de 1998, per la Comissió Territorial d'Urbanisme d'Alacant. L'esmentat planejament va ser sotmès a avaluació ambiental (exp. 457/0439-ZXB) i va obtenir declaració d'impacte ambiental.  
  
Li és d'aplicació la modificació puntual núm. D-3 del PGOU 98 relativa a la disminució de les reculades a límits en parcel·les afectades per la servitud de costes, aprovada definitivament pel Ple de l'Ajuntament de Calp, en sessió ordinària celebrada el 12 de gener de 2016.  
  
Aquest estudi de detall ha d'incorporar el viari segons la realitat física existent que dóna accés als habitatges contigus, i es completa així la trama urbana.  
  
C) Objecte i justificació de l'estudi de detall  
La parcel·la objecte d'aquest estudi de detall es troba afectada per la servitud de protecció de costes i per la servitud de trànsit de costes, i queda, per tant, gran part de la parcel·la dins de la zona d'afecció. Com a conseqüència d'aquesta afecció i de l'aplicació de les reculades a límits obligatòries exigides pel PGOU 98 de Calp, resulta que la parcel·la no pot materialitzar els aprofitaments permesos. Es redacta aquest estudi de detall en aplicació de l'article 73.1, paràgraf 2n, i de l'article 22.5 de les normes urbanístiques del PGOU 98 de Calp, amb la finalitat de justificar la reducció de la reculada mínima de cinc a tres metres i poder materialitzar l'aprofitament permés.  
  
No s'altera la finalitat del sòl ni s'augmenta el seu aprofitament urbanístic; únicament es reordenen detalladament les superfícies i els volums.  
D) Característiques de l'estudi de detall  
D'acord amb la documentació que forma part de l'expedient, l'àmbit territorial objecte de l'estudi de detall és l'illa o unitat urbana d'influència conformada per les parcel·les amb número de policia 3-G, 4-G, 5-G, 6-G i 7-G, de la partida el Tossal, del sòl urbà consolidat de Calp, i és la parcel·la afectada per la servitud de protecció de costes la 6-G.  
  
En aplicació de l'article 73.1, paràgraf 2n, i de l'article 22.5 de les normes urbanístiques del PGOU 98 de Calp, es redacta l'estudi de detall objecte d'aquest informe, amb la finalitat de justificar la reducció de la reculada mínima de cinc a tres metres i poder materialitzar l'aprofitament permés a la parcel·la, amb la reordenació del volum dins de la parcel·la.  
Paràmetres urbanístics de la parcel·la:  
  
Paràmetre PGOU 98 Estudi de detall  
Ocupació 25% 25%  
Edificabilitat 30% + 3% 30% + 3%  
Reculades a vials i límits 5 metres 3 metres  
Parcel·la mínima Parcel·la residual segons l'article 22.4.b de les NNUU  
  
  
L'únic paràmetre que modifica l'estudi de detall és la reculada a vials i límits, que passa de cinc a tres metres.  
  
E) Consultes  
L'àmbit del present estudi de detall afecta les servituds de la vigent Llei de costes, per la qual cosa, en compliment de l'article 51.1 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana, se sotmet a consulta i es remet la documentació presentada a la Direcció General de Sostenibilitat de la Costa i de la Mar.  
  
Administració pública consultada Consulta Informe  
Direcció General de Sostenibilitat de la Costa i de la Mar 14.02.2017 04.09.2017  
Direcció General d'Obres Públiques, Transport i Mobilitat (desfavorable) 14.02.2017 20.10.2017  
Direcció General d'Obres Públiques, Transport I Mobilitat (esmena de deficiències) 04.12.2017 12.03.2018  
  
  
Considerades les característiques de la proposta, el reduït àmbit sobre el qual actua i l'emplaçament on es formula la proposta, no s'estima necessari efectuar cap consulta a altres administracions sectorials, ja que no presenten valors afectats per la seua legislació sectorial.  
  
  
F) Identificació i valoració de possibles efectes sobre el medi ambient  
La identificació i valoració dels efectes que s'estimen que puguen produir-se en el medi ambient derivats de l'aprovació de la modificació estudiada s'ha de fer d'acord amb l'article 46.3 LOTUP, i atén als criteris de l'annex VIII de l'esmentada norma. Això permet a l'òrgan ambiental determinar el procediment d'avaluació ambiental estratègica ?ordinari o simplificat- a seguir.  
La interpretació dels esmentats criteris s'ha de realitzar d'acord amb la Guia d'aplicació de la Llei 9/2006, de 28 d'abril, apartat 3.5, facilitada pel Ministeri d'Agricultura i Medi Ambient, tal com es recomana en la Guia d'avaluació ambiental per l'òrgan ambiental municipal publicada per la D. G. de Medi Natural i Avaluació Ambiental.1.  
  
La Direcció General de Sostenibilitat de la Costa i de la Mar, en el seu escrit rebut en data 26 de juny de 2017, informa que:  
En l'àmbit que comprén el document de referència, es té el següent expedient:  
- Delimitació dels béns de domini públic maritimoterrestre d'un tram de costes d'uns quinze mil sis-cents vint (15.620) metres de longitud, que correspon a la totalitat del terme municipal de Calp (Alacant) amb referència DES01/09/03/0001, actualment en tramitació, autoritzat per la Direcció General de Sostenibilitat de la Costa i de la Mar, amb data 3 de novembre de 2015.  
L'amplària de zona de servitud de protecció en l'àmbit de l'instrument urbanístic és de 20 metres.  
En relació a l'esmentada delimitació en tramitació, la parcel·la està situada entre les fites M-612 i M-614, i està afectada parcialment tant per la zona de servitud de trànsit com per la zona de servitud de protecció.  
En els plànols de l'instrument urbanístic, s'ha representat de forma sensiblement correcta, la línia que defineix el límit inferior del domini públic maritimoterrestre i les que defineixen el límit inferior de la línia de servitud de trànsit i protecció.  
- D'acord amb l'article 25 de la Llei de costes, en servitud de protecció estan prohibits:  
a) Les edificacions destinades a residència o habitació.  
b) La construcció o modificació de vies de transport interurbanes i les d'intensitat de tràfic superior a la que es determina en el Reglament de costes, així com les de les seues àrees de servei.  
c) Les activitats que impliquen la destrucció de jaciments d'àrids naturals o no consolidats.  
d) L'estesa aèria de línies elèctriques d'alta tensió.  
e) L'abocament de residus sòlids, runes i aigües residuals sense depuració.  
f) La publicitat mitjançant cartells o tanques o per mitjans acústics o audiovisuals.  
Amb caràcter general, només es permeten en aquesta zona, les obres, instal·lacions i activitats que, per la seua naturalesa, no puguen tenir una altra ubicació, com els establiments de cultiu marí o les salines marítimes, o aquells que presten serveis necessaris o convenients per a l'ús del DPMT, així com les instal·lacions esportives descobertes. En tot cas, l'execució de terraplens, desmunts o tala d'arbres ha de complir les condicions que es determinen en el Reglament general de costes per garantir la protecció del DPMT.  
Els usos permesos en servitud de protecció estan subjectes a autorització atorgada per l'òrgan competent de la comunitat autònoma.  
  
- S'ha de garantir el respecte de la servitud de trànsit i accés a la mar, d'acord amb les determinacions establides en la Llei de costes.  
  
- Les obres i instal·lacions existents a l'entrada en vigor de la Llei de costes, situades en zones de domini públic o servitud de protecció, s'han de regir per allò que s'especifica en la disposició quarta de l'esmentada llei.  
- Aquest informe s'emet sense perjudici de la necessitat de la sol·licitud de l'informe previst en els articles 112 i 117 de la Llei 22/1988, de 28 de juliol, de costes, concordants del seu reglament.  
D'altra banda, l'estudi de detall afecta una parcel·la de la franja litoral de Calp. En les normes urbanístiques del PGOU 98 de Calp, en l'article núm. 73.1, paràgraf 4t, s'indica el següent:  
S'ha de valorar l'efecte acumulatiu sobre el paisatge del litoral de les successives actuacions que es tramiten, i analitzar la integració paisatgística i visual en el conjunt de la façana urbana de la qual forme part l'actuació. En tot cas, no s'admeten volumetries que distorsionen la silueta del paisatge litoral del municipi, ja que açò requeriria un instrument de planejament de modificació del pla vigent, l'àmbit d'estudi del qual seria major que el dels estudis de detall.  
Examinat el contingut de l'estudi de detall i de l'anàlisi de la seua integració en el paisatge urbà es pot concloure que la proposta conserva el caràcter del lloc, i millora les seues condicions d'ús i gaudi. L'edificació resultant queda integrada en el paisatge del seu entorn, i no hi incideix de manera significativa.  
  
G) Consideracions jurídiques  
L'avaluació ambiental estratègica és l'instrument de prevenció, establert a la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora en el dret intern espanyol, en l'àmbit de la Comunitat Valenciana i atén a la distribució de competències establides en l'article 148.1.3 CE, mitjançant la Llei 5/2014, de 25 de juliol, D'ordenació del territori, urbanisme i paisatge de la Comunitat Valenciana. L'article 46 de l'esmentada llei estableix que són objecte d'avaluació ambiental i territorial estratègica ordinària determinats plans i programes, així com les seues modificacions, que s'adopten o aproven per una administració pública quan, dins d'altres supòsits, implique una modificació d'un pla general estructural i així ho determine l'òrgan ambiental i territorial d'acord amb els criteris de l'annex VIII LOTUP.  
  
  
H) Proposta d'acord  
Analitzada la proposta de l'estudi de detall i d'integració paisatgística. Parcel·la individual a la partida el Tossal, núm. 6-G de Calp, s'entén que l'esmentada actuació quedaria emmarcada en l'article 46.3 de la LOTUP per considerar que es tracta d'un instrument d'ordenació que afecta únicament i exclusivament l'ordenació detallada del sòl urbà consolidat.  
Per això, segons estableix l'article 51.2.b) de la LOTUP, d'acord amb els criteris de l'annex VIII de l'esmentada llei, i l'escassa incidència observada en els apartats anteriors, i a fi del principi de simplificació administrativa, s'estima que és suficient la tramitació de l'avaluació ambiental i territorial estratègica simplificada per a determinar que la modificació proposada no presenta efectes significatius sobre el medi ambient, sempre que s'atenguen els condicionants de la part resolutòria.  
  
D'acord amb tot allò que s'ha exposat, es proposa que, per l'òrgan ambiental i territorial, s'adopte el següent acord:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall i d'integració paisatgística. Parcel·la individual en partida el Tossal, núm. 6-G de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, i continuar la tramitació d'acord amb a seua normativa sectorial.  
  
No obstant això, es realitza la següent apreciació que ha d'incloure el document definitiu per a la seua aprovació.  
- Aquest estudi de detall ha d'incorporar el viari segons la realitat física existent que dóna accés als habitatges contigus, i es completa així la trama urbana.  
- Aquest informe s'emet sense perjudici de la necessitat de la sol·licitud de l'informe previst en els articles 112 i 117 de la Llei 22/1988, de 28 de juliol, de costes, concordants del seu reglament.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li siguen propis si, una volta publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En tal cas, el promotor ha d'iniciar de nou el procediment d'avaluació ambiental i territorial estratègica simplificada de la proposta.»  
Atés allò que disposa l- article 51.7 de la Llei 5/2014, de 25 de juliol, de la Generalitat Valenciana, d'ordenació del territori, urbanisme i paisatge de la Comunitat Valenciana, s'adopta resolució per la Junta de Govern Local, en la seua qualitat d- òrgan ambiental, i s'emet informe ambiental i territorial estratègic favorable en el procediment simplificat d'avaluació estratègica de l'estudi de detall i d'integració paisatgística. Parcel·la individual en partida el Tossal, núm. 6-G, de Calp, d'acord amb els criteris de l'annex VIII de la LOTUP, per no tenir efectes significatius sobre el medi ambient, i correspon continuar-ne la tramitació conforme a la seua normativa sectorial, condicionat al fet que en el document que s'ha d'exposar al públic s'incorpore el viari segons la realitat física existent que dóna accés als habitatges contigus, i es completa així la trama urbana. Si bé es fa constar que aquest acord s'emet sense perjudici de la necessitat de la sol·licitud de l'informe previst als articles 112 i 117 de la Llei 22/1988, de 28 de juliol, de costes, i concordants del seu Reglament.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció d'efectes que li siguen propis, si una volta publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En aquest cas, el promotor ha d'iniciar de nou el procediment d'avaluació ambiental i territorial estratègica simplificada de la proposta.  
Cal fer constar als interessats que contra la present resolució, per no ser un acte definitiu en via administrativa, no pot interposar-se cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents, la qual cosa es fa pública per a general coneixement i als efectes pertinents.  
  
Calp, 10 d'agost de 2018.- El regidor delegat d'Ordenació i Protecció del Territori: Bernardo Moll Ivars. (R Alcaldia 3714/2017, 13.11.2017; BOP 324, 23.11.2017).